ཐོག་མར་ང་ལ་དྲི་བ་བཏོན་གནང་བར་བཀའ་དྲིན་ཆེ།མ་གཞི་ནས་ང་ལ་སེམས་ཁུར་གནང་མཁན་གྱི་གྲོགས་པོ་ཚོར་ཁ་བརྡ་འགའ་ཞིག་བཤད་འདོད་ཡོད།ངའི་རེ་བར་དྲི་ལན་འདི་དག་བརྒྱུད་ནས་ཁྱེད་ཚོས་ཤེས་འདོད་ཡོད་པའི་དོན་དག་འགའ་ཞིག་ཁ་གསལ་ཆགས་རྒྱུའི་རེ་བ་ཡོད།ཡིན་ན་ཡང་།མི་སོ་སོའི་ལྟ་ཚུལ་དང་བསམ་ཕྱོགས་མི་འདྲ་བས་ཀློག་པ་པོ་ཚང་མའི་ཐུགས་ལ་འཕྲོད་པ་ཞིག་ཡོང་རྒྱུར་རེ་བ་བརྒྱབ་མེད།ང་གྲྭ་ལོག་པ་ནི་ཉོན་མོངས་ཤུགས་ཆེ་ནས་རང་གི་ཇི་སྲིད་འཚོའི་བར་ཁས་བླངས་པའི་དམ་བཅའ་དེ་མཐར་མ་ཕྱིན་པ་རེད།ད་དུང་ཁ་གསལ་ཙམ་བྱས་ན།ཕོ་མོའི་འདོད་བརྩེའི་འགག་སྒོ་ལས་མ་ཐར་བ་རེད།ངའི་བསླབ་པ་མ་བཏང་བའི་སྔོན་དུ་ཕུལ་ཡོད་མེད་ལ་སེམས་ཁུར་གནང་མཁན་ཡོད་ས་རེད།དེའི་ཐད་འདུལ་བའི་འགྲོ་ལུགས་དང་མཐུན་པའི་བསླབ་པ་འབུལ་དུ་རུང་བའི་ཡུལ་ལས་བསླབ་པ་ཕུལ་བ་ཡིན་ཞེས་ཞུ་རྒྱུ་ཡིན།